कोरोना मरीजों को एंटीबायोटिक्स ना देने का निर्देश; दिल्ली-NCR में H3N2 का अलर्ट
Coronavirus and Influenza A Virus (H3N2) outbreak Situation Latest Update केंद्र सरकार ने रविवार को कोरोना मरीजों के इलाज के लिए नई गाइडलाइन जारी की है। गाइडलाइन में केंद्र ने कहा है जब तक बैक्टीरिया इन्फेक्शन ना हो,  कोरोना मरीजों को एंटीबायोटिक्स नहीं दी जानी चाहिए।
केंद्र सरकार ने रविवार को कोरोना मरीजों के इलाज के लिए नई गाइडलाइन जारी की है। गाइडलाइन में केंद्र ने कहा है जब तक बैक्टीरिया इन्फेक्शन ना हो, कोरोना मरीजों को एंटीबायोटिक्स नहीं दी जानी चाहिए। हालांकि, कोरोना के साथ दूसरा इन्फेक्शन होने की संभावना पर भी विचार करना जरूरी है।
केंद्र ने कहा कि एडल्ट कोरोना मरीजों को लोपिनाविर-रिटोनाविर, हाइड्रोक्सीक्लोरोक्वीन, इवरमेक्टिन, मोल्नुपिराविर, फेविपिराविर, एजिथ्रोमाइसिन और डॉक्सीसाइक्लिन जैसी दवाईयां नहीं देनी चाहिए।
गंभीर बीमारी में ले सकते हैं रेमेडेसिविर
कोरोना के इलाज के लिए जारी की गई गाइडलाइन के मुताबिक, मीडियम और गंभीर रूप से बीमार होने की स्थिति में 5 दिनों तक रेमडेसिविर दवाई ली जा सकती है। जिन मामलों में आगे चलकर मेडिकल ऑक्सीजन की जरूरत पड़ने की आशंका है, उनमें भी रेमडेसिविर दे सकते हैं। हालांकि, ऑक्सीजन सपोर्ट ले रहे मरीजों को ये नहीं दी जानी चाहिए।
जिन मामलों में मरीज की हालत लगातार खराब हो रही हो, उनमें शुरूआती 1-2 दिनों में टोसिलीजुम्ब दवाई दी जा सकती है।
कोरोना से ठीक हो चुके लोगों के ब्लड का इस्तेमाल ना करने का निर्देश
कोविड-19 नेशनल टास्क फोर्स ने डॉक्टरों से मरीजों की कॉन्वलेसेंट प्लाज्मा थैरिपी करने से भी मना किया है। इस थैरिपी में कोरोना से ठीक हो चुके लोगों के ब्लड का इस्तेमाल मरीजों के इलाज के लिए किया जाता है।
कोरोना से ठीक हो चुके लोगों का ब्लड लिया जाता है। इसमें से ब्लड सेल्स निकाल दी जाती हैं, जिससे प्लाज्मा और एंटीबॉडीज बच जाते हैं। इन्हें कोरोना से जूझ रहे मरीजों के शरीर में डाला जाता है, जिससे उनकी वायरस से लड़ने की क्षमता बढ़ती है।
दिल्ली-NCR में H3N2 का अलर्ट
गुरुग्राम में पिछले 24 घंटों में H3N2 इन्फ्यूएंजा वायरस के दो मामले सामने आए हैं। इसके बाद दिल्ली-NCR अलर्ट पर है। गुरुग्राम में एक 55 साल की महिला और एक 11 महीने की बच्ची H3N2 से संक्रमित पाई गई है। इनसे पहले एक 4 साल का बच्चा H3N2 पॉजिटिव आया था।
देश में कोरोना के 6,350 एक्टिव मामले 
भारत में कोरोना के मामले लगातार बढ़ रहे हैं। शनिवार को देश में 129 दिनों के बाद एक हजार से ज्यादा मामले मिले थे। वहीं रविवार को 918 मामले सामने आए। फिलहाल, देश में कोरोना के 6,350 एक्टिव मामले हैं।
ये खबरें भी पढ़ें...
देश में 4 महीने बाद कोरोना के 796 केस मिले: केंद्र का 6 राज्यों को निर्देश- टेस्टिंग, ट्रीटिंग, ट्रैकिंग और वैक्सीनेशन बढ़ाएं
​​​​​​​देश में 16 मार्च को कोरोना के 796 मामले मिले। देश में 4 महीने बाद 700 से ज्यादा केस मिले थे। 109 दिनों बाद एक्टिव मामलों की संख्या 5 हजार के पार चली गई। इसके बाद केंद्र ने 6 राज्यों को लेटर लिखा था। ये लेटर महाराष्ट्र, गुजरात, तेलंगाना, तमिलनाडु, केरल और कर्नाटक को भेजा गया था। केंद्र ने इन राज्यों से कोरोना को कंट्रोल करने के लिए कहा है। इसके लिए टेस्टिंग, ट्रीटिंग, ट्रैकिंग और वैक्सीनेशन पर फोकस करने की सलाह दी है। पूरी खबर पढ़ें...
इन्फ्लूएंजा H3N2 से देश में अब तक 10 मौतें:सबसे ज्यादा 58 केस महाराष्ट्र में; 24 घंटे में मुंबई में 4 नए मरीज मिले
दिल्ली, गुजरात, महाराष्ट्र समेत देश के कई राज्यों में H3N2 वायरस खतरा बढ़ गया है। इस वायरस से 16 मार्च तक देश में 10 लोगों की मौत हो गई थी। वायरस का सबसे ज्यादा असर महाराष्ट्र में है। यहां गुरुवार तक स्वाइन फ्लू और H3N2 के कुल 352 मामले सामने आ चुके थे। इनमें H3N2 से पीड़ित मरीज 58 मरीज थे। राज्य में इन्फ्लूएंजा H3N2 के खतरे को देखते हुए मुख्यमंत्री एकनाथ शिंदे ने स्वास्थ्य अधिकारियों के साथ मीटिंग भी की थी। पूरी खबर पढ़ें...
एक हफ्ते में कोरोना केस 63% बढ़े; क्या H3N2 वायरस है इसकी वजह
देश में कोरोना के बढ़ते मामले फिर डराने लगे हैं। 67 दिन बाद कोरोना के एक्टिव केस 3 हजार से ज्यादा हो गए हैं। कोविड मामलों में अचानक वृद्धि के साथ-साथ H3N2 वायरस के मामलों में भी वृद्धि हुई है, जो चिंता बढ़ाने वाली है। पूरी खबर यहां पढ़ें...